2013 թվականի սեպտեմբեր ամսից ի վեր` Կենսաթոշակային համակարգի իրազեկման կենտրոնը, 2014 թվականի հունվարի 1-ից պարտադիր կուտակային բաղադրիչի ներդրմանն ընդառաջ, իրագործում է նոր կենսաթոշակային համակարգի ակտիվ իրազեկումը: Մեկնարկել է նոր ուսումնական ծրագիր` ինչպես համակարգի շահառուների, այնպես էլ ֆինանսական մասնագետների և գործատուների համար: Հիմնադրամը հանդես է գալիս նախաձեռնություններով` տարբեր թիրախային խմբերի և կազմակերպությունների ընդգրկելով դասընթաց-հանդիպումներին, որոնք հնարավորություն են տալիս հանգամանորեն ծանոթանալ կենսաթոշակային բարեփոխումներին, կուտակային համակարգի ներդրման հրամայականին և մեր երկրում այս բարեփոխման իրագործման մեխանիզմներին: